**DJEČJI VRTIĆ HLOJKICA**

Šetalište Ivana Gorana Kovačića 1

51 300 Delnice

**UPRAVNO VIJEĆE**

KLASA: 012-01/19-01/01

URBROJ: 2112-01-60-1-19-24

Delnice, 9. svibnja 2019.godine

Na temelju članka 26. stavak 2. Zakona o predškolskom odgoju i obrazovanju (NN 10/97, 107/07 i 94/13) i članka 50. stavak 1. alineja 11. Statuta  Dječjeg vrtića Hlojkica, Upravno vijeće Dječjeg vrtića Hlojkica na sjednici održanoj 7. svibnja 2019. godine, donijelo je odluku o raspisivanju

**NATJEČAJA**

**za izbor**

**ODGOJITELJA (m/ž), i to:**

* **Jednog (1) odgojitelja na određeno vrijeme s punim radnim vremenom- zamjena do povratka sa bolovanja- rodiljnog dopusta**

**Za odgojitelja može biti imenovana osoba koja, pored općih uvjeta za zasnivanje radnog odnosa, ispunjava uvjete za odgojno-obrazovnog radnika prema odredbama Zakona o predškolskom odgoju i obrazovanju i koja ima položen stručni ispit.**

Uz prijavu na natječaj kandidati trebaju priložiti sljedeće dokumente:

* **životopis,**
* **presliku diplome,**
* **dokaz o državljanstvu: presliku domovnice**
* **dokaz o radnom stažu u djelatnosti predškolskog odgoja: elektronički zapis, odnosno potvrdu o podacima evidentiranim u bazi podataka HZMO-a ne stariji od mjesec dana od dana objave natječaja,**
* **dokaz o položenom stručnom ispitu za kandidate koji su radni odnos u predškolskoj ustanovi zasnovali nakon 18.12.1997.**
* **izvornik uvjerenja nadležnog suda (ne stariji od dana objave natječaja) da protiv kandidata nije izrečena pravomoćna presuda kazne zatvora, te da se protiv kandidata ne vodi kazneni postupak, sukladno čl. 25. st. 1. i 2. Zakona o predškolskom odgoju i obrazovanju.**
* **izvornik uvjerenja nadležnog suda (ne stariji od dana objave natječaja) da protiv kandidata nije izrečena pravomoćna prekršajna presuda te da se protiv kandidata ne vodi prekršajni postupak, sukladno čl. 25. st. 3. i 4. Zakona o predškolskom odgoju i obrazovanju.**

Na natječaj se mogu javiti osobe oba spola.

Pozivaju se osobe iz članka 102. stavak 1-3 Zakona o hrvatskim braniteljima iz domovinskog rata i članovima njihovih obitelji (NN 121/17) da uz prijavu na natječaj dostave dokaze iz članka 103. stavak 1. Zakona.

Poveznica na internetsku stranicu Ministarstva: <https://branitelji.gov.hr/zaposljavanje-843/843>.

Kandidat koji se poziva na prednost kod zapošljavanja u skladu s čl. 9. Zakona o profesionalnoj rehabilitaciji i zapošljavanju osoba s invaliditetom (NN 1567/13, 152/14, 39/18), uz prijavu na natječaj dužan je priložiti dokaze o ispunjavanju traženih uvjeta i dokaz o utvrđivanju statusa osobe s invaliditetom.

Kandidati koji su imali zasnovan radni odnos u predškolskoj ustanovi prije 18. 12. 1997. godine, nisu obvezni dostaviti dokaz o položenom stručnom ispitu, ali su dužni dostaviti dokaz da su prije tog datuma bili u radnom odnosu u predškolskoj ustanovi, kao dokaz o ispunjavanju uvjeta  iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u vrtiću (NN br. 133/97, 4/98).

Prijave na natječaj kandidati moraju poslati u zatvorenoj omotnici na adresu:

**Dječji vrtić Hlojkica, Šetalište Ivana Gorana Kovačića 1,** **51300 Delnice,** u roku od **osam (8) dana** **nakon dana objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Dječjeg vrtića Hlojkica, s naznakom: ”Natječaj za odgojitelja”.**

Uredna prijava je ona prijava koja će biti zaprimljena unutar utvrđenog roka i koja sadrži sve podatke, priloge i dokaze o ispunjavanju uvjeta propisanih u natječaju. Prijava koja će biti zaprimljena nakon propisanog roka smatrat će se pravovremenom ako bude predana na poštu preporučenom pošiljkom najkasnije posljednjeg dana roka za predaju.

O rezultatima izbora kandidati će biti obaviješteni u roku od 30 dana od isteka roka za podnošenje prijava.

 Predsjednica Upravnog vijeća

 Adrijana Kruljić